Folketing
2005-04-29

Det er jeg fuldstændig enig i, og jeg har også bemærket, at man i andre sammenhænge i forskel lige dele af den lovgivning, som vi nu behandler, af og til henviser til den europæiske menneskerettighedskommissær, men skynder sig at understrege, at det kun er rene kosmetiske ændringer, man foretager, og ingen praksisændring. Det er derfor, at det klinger hult, for hvad er det egentlig, ministeriet vil på det her område? Er der noget om kritikken, eller er der ikke noget om kritikken? For man er nu begyndt at lave kosmetiske ændringer, som for alt i verden ikke må tages til indtægt for, at man giver kritikerne ret, men blot er, fordi man på den ene eller den anden vis forsøger at snige sig rundt om dem. Her synes jeg, at det bliver en tilståelsessag med de eksempler, som fru Elsebeth Gerner Nielsen har nævnt, og de eksempler, som vi faktisk behandler i lovgivningen. (Kort bemærkning).